想搵第二個意思嘅話，請睇**仲夏夜之夢 (搞清楚)**。
1905 年一幅畫，描繪「泰妲妮亞中咗咒，攬住驢頭逼迫桶」嘅情境。呢景可以話係《仲夏夜之夢》當中最深入民心嘅景象。
《**仲夏夜之夢**》（粵拼：zung6 haa6 je6 zi1 mung6 / 英文：**A Midsummer Night's Dream**）係英國劇作家莎士比亞喺1590年寫嘅浪漫愛情喜劇，個故事係由私奔嘅貴族戀人、彩排話劇嘅平民同鬥法嘅仙子三條戲軌交織而成。呢齣劇亦係佢嘅四大喜劇其中一齣。

德國作曲家孟德爾遜喺1842年幫第二年嘅一個演出創作配樂（作品號 61），重用埋佢之前喺1826年創作嘅一個同名序曲（concert overture ）（作品 21），而其中最出名嘅一段就係結婚進行曲（Wedding March）。直到依家，絕大部分嘅演出都會用番孟德爾遜嘅配樂。

情節大要
----

《仲夏夜之夢》嘅情節大致係噉嘅：

* 後生女**何密雅**（Hermia）愛上咗後生仔**賴山德**（Lysander），但何密雅阿爸想佢嫁畀**德米曲斯**（Demetrius）；何密雅阿爸帶佢個女去見雅典嘅公爵，公爵下令要何密雅聽佢阿爸話；當晚，何密雅同賴山德決定要私奔，而且兩個人仲將佢哋嘅私奔大計話咗畀佢哋好朋友**海倫娜**（Helena）知；不過原來海倫娜暗戀德米曲斯，仲因為想贏取德米曲斯好感而將單嘢爆畀德米曲斯知，然後德米曲斯同海倫娜就緊隨喺何密雅同賴山德後面，四個人走咗入座樹林度。
* 喺樹林深處，仙子之王奧伯朗（Oberon）同仙子女王泰妲妮亞（Titania）兩公婆嗌緊交。事源係泰妲妮亞有個好得意嘅調換兒僕人，奧伯朗好鍾意，想收個調換兒做自己僕人，但泰妲妮亞唔肯。於是奧伯朗就諗詭計，想引泰妲妮亞送個調換兒畀佢，奧伯朗命令佢手下**柏克**（Puck）去搵一隻植物，向泰妲妮亞落咒－原來嗰隻植物有魔法，當隻植物嘅汁液滴咗入一個瞓緊覺嘅人嘅眼度，就會令個人愛上佢瞓醒之後第一眼見到嘅生靈。柏克搵咗隻植物返嚟，跟手奧伯朗就靜靜雞趁泰妲妮亞瞓覺，對泰妲妮亞落咒。
* 同時，有班雅典嘅後生仔因為要喺公爵嘅婚禮度表演，所以喺樹林裏面做綵排。柏克見到，就向其中一個後生仔－**逼迫桶**（Bottom）－落咒，將逼迫桶個頭變成好似驢頭噉嘅樣，逼迫桶班同伴見到就嚇到冚唪唥走嗮；冇幾耐，泰妲妮亞瞓醒，佢第一眼見到嘅，就係個頭變咗驢頭嘅逼迫桶，於是佢喺咒語影響下即刻愛上咗逼迫桶。

19 世紀中一幅油畫；幅畫描繪《仲夏夜之夢》當中「泰妲妮亞受咒語影響，攬住驢頭逼迫桶」嘅情境。
* 與此同時，海倫娜追住德米曲斯，兩個人行入樹林。奧伯朗聽到兩個人嘅聲，睇得出海倫娜單戀德米曲斯，於是就叫柏克對德米曲斯落咒，令佢愛上海倫娜；不過柏克搞錯咗，個咒落咗去賴山德身上；跟住就變成四角戀嘅狀態－何密雅鍾意賴山德，賴山德受咒語影響變咗鍾意海倫娜，海倫娜鍾意德米曲斯，而德米曲斯鍾意何密雅；喺混亂當中，何密雅好嬲，唔知點解自己伴侶突然鍾意咗第個女人，而賴山德同德米曲斯仲開始想打交。
* 一輪混亂後，奧伯朗施咒令四個人瞓著，郁手更正返個咒語。過咗一陣，泰妲妮亞清醒返，見到自己攬住隻驢頭怪物，覺得又驚又冇面，跟住佢見到笑笑口嘅奧伯朗，就出於羞愧應承奧伯朗嘅要求，將個調換兒僕人送畀奧伯朗－奧伯朗詭計得逞。
* 冇幾耐，四個迷迷糊糊嘅後生男女醒返，諗住打前發生嘅一切都係場夢。何密雅同賴山德恢復正常，而德米曲斯鍾意咗海倫娜。同時逼迫桶個頭變返原狀，都係信自己發咗場怪夢。最後就到公爵嘅婚禮－公爵結婚，何密雅嫁到畀賴山德，德米曲斯同海倫娜又成婚，場婚禮就喺逼迫桶同佢班同伴嘅表演下歡樂收場。
* 成齣戲嘅最後一景，奧伯朗、泰妲妮亞同佢哋手下嘅眾仙子一齊施咒，祝福在場嘅人類。大團圓結局。

角色
--

**凡人／貴族**

* **賴山德**／**黎山澤**（Lysander）中意咗何密雅。
* **何密雅**／**香蠻**（Hermia）中意咗賴山德。
* **希西阿斯**／**薩秀詩**（Theseus）係雅典嘅公爵（Duke of Athens）。
* **希波麗妲**／**黑豹女**（Hippolyta）係阿瑪森（Amazons）女王。
* **伊吉斯**／**艾爵儒**（Egeus）係何密雅嘅阿爸。
* **德米曲斯**／**狄銘柱**（Demetrius）係伊吉斯幫何密雅揀嘅老公。
* **海倫娜**／**夏蓮娜**（Helena）中意咗德米曲斯。
* **費樂斯推**／**費樂士**（Philostrate）係希西阿斯嘅弄臣（Master of the Revels）。

**凡人／平民**

* **白字**／**丁德實**（Quince）係木匠，係戲中戲度飾演**開場白**（Prologue）。
* **荀口**／**韓德好**（Snug）係木工，係戲中戲度飾演**獅子**（Loin）。
* **逼迫桶**／**祝德高**（Bottom）係紡織工，係戲中戲度飾演**皮拉摩斯**（Pyramus）。
* **薄皮**／**馮德美**（Flute）係修理風箱，係戲中戲度飾演**西施比**（Thisby）。
* **填氹**／**朱德香**（Snout）係補鍋匠，係戲中戲度飾演**磚牆**（Wall）。
* **軟尺**／**宋德順**（Starveling）係裁縫，係戲中戲度飾演**月光**（Moonshine）。

**仙子**

* **奧伯朗**／**敖白龍**（Oberon）係仙王。
* **泰妲妮亞**／**禔天侶**（Titania）係仙后。
* **柏克**／**不羈**（Puck）係仙王嘅跟班。
* **碗豆花**／**春蘭**（Peaseblossom）係仙后嘅妹仔。
* **蜘蛛絲**／**夏荷**（Cobweb）係仙后嘅妹仔。
* **飛蛾粉**／**秋菊**（Moth）係仙后嘅妹仔。
* **芥菜籽**／**冬梅**（Mustardseed）係仙后嘅妹仔。

粵語演出
----

### 1978年

日期：1978年11月10號至11號
  

地點：香港藝術中心壽臣劇院  

主辦：理工學院學生會戲劇社  

### 1988年

《仲夏夜之魘》係由仲夏夜之夢改編而成。  

日期：1988年2月8號至13號
  

地點：香港藝術中心壽臣劇院  

主辦：中英劇團  

導演：高本納  

翻譯：陳鈞潤  

副導演：黃美蘭  

佈景／服裝設計：何應豐  

燈光設計：李炳強  

作曲／音樂總監：喬‧芝達雲（英文：Hugh Trethowan）  

舞蹈編排：安內格巴特里亞  

粵劇技術指導：羅家英  

### 1988年

呢次係重演同年嘅《仲夏夜之魘》。  

日期：1988年5月27號至6月5號  

地點：荃灣大會堂演奏廳（5月27號至28號）、沙田大會堂演奏廳（6月1號至2號）、屯門大會堂演奏廳（6月5號）  

主辦：中英劇團  

導演：高本納  

翻譯：陳鈞潤  

副導演：黃美蘭  

佈景／服裝設計：何應豐  

燈光設計：李炳強  

作曲／音樂總監：喬‧芝達雲（英文：Hugh Trethowan）  

舞蹈編排：安內格巴特里亞  

粵劇技術指導：羅家英  

### 1997年

日期：1997年1月18號至26號  

地點：香港文化中心大劇院  

主辦：香港話劇團  

導演：楊世彭  

翻譯：楊世彭  

佈景／服裝設計：莫禮圖（英文：Donato Moreno）  

燈光設計：韋立賢（英文：John A Williams）  

作曲／音樂總監：何俊傑  

編舞：伍宇烈  

燈光設計：何松明  

助理導演：何偉龍  

演員︰陳淑儀（飾演賴山德）、陳慧蓮（飾演何密雅）、黃先洸（飾演希西阿斯）、雷絲蘭（飾演希波麗妲）、徐廣林（飾演伊吉斯）、謝君豪（飾演德米曲斯）、龔小玲（飾演海倫娜）、尚明輝（飾演費樂斯推）、周志輝（飾演丁德實）、李子瞻（飾演韓德好）、葉進（飾演祝德高）、潘燦良（飾演馮德美）、歐陽奮仁（飾演朱德香）、李偉英（飾演宋德順）、高翰文（飾演奧伯朗）、潘璧雲（飾演泰妲妮亞）、馮蔚衡（飾演柏克）、洪迎喜（飾演春蘭）、彭杏英（飾演夏荷）、劉紅荳（飾演秋菊）、何敏儀（飾演冬梅）  

### 2000年

日期：2000年7月1號同埋4號至6號  

地點：香港文化中心大劇院  

主辦：香港話劇團  

導演：楊世彭  

翻譯：楊世彭  

佈景／服裝設計：莫禮圖（英文：Donato Moreno）  

燈光設計：韋立賢（英文：John A Williams）  

作曲／音樂指導：何俊傑  

編舞：余仁華  

演員︰高翰文（飾演希西阿斯／奧伯朗）、潘璧雲（飾演希波麗妲／泰妲妮亞）、陳淑儀（飾演賴山德）、彭杏英（飾演何密雅）、陳慧蓮李子瞻（飾演伊吉斯）、潘燦良（飾演德米曲斯）、龔小玲（飾演海倫娜）、馮蔚衡（飾演費樂斯推／柏克）、周志輝（飾演丁德實）、孫力民（飾演韓德好）、葉進（飾演祝德高）、周昭倫（飾演馮德美）、歐陽奮仁（飾演朱德香）、林尚武（飾演宋德順）、洪迎喜（飾演春蘭）、雷絲蘭（飾演夏荷）、秦可凡（飾演秋菊）、劉紅荳（飾演冬梅）  

### 2000年

日期：2000年10月21號至27號
  

地點：香港文化中心大劇院（21號至22號）、沙田大會堂演奏廳（26號至27號）  

主辦：中英劇團、香港小交響樂團  

改編／翻譯：陳鈞潤  

導演／藝術總監：古天農  

指揮／音樂總監：葉聰  

執行導演／形體編排：鄧偉傑  

佈景設計：馬文海  

服裝及造型設計：李峰  

燈光設計：李樹生  

演員︰鄧偉傑（飾演薩秀詩／敖白龍）、伍潔茵（飾演黑豹女／禔天侶）、黃龍斌（飾演費樂士／不羈）、周偉強（飾演艾爵儒）、羅靜雯（飾演香蠻）、彭秀慧（飾演夏蓮娜）、劉浩翔（飾演黎山澤／軟尺）、盧智燊（飾演狄銘柱／填氹）、林澤群（飾演逼迫桶）、李子明（飾演白字）、陳錦龍（飾演薄皮）、冼振東（飾演荀口）、孫惠芳（飾演碗豆花）、賴玉嫦（飾演蜘蛛絲）、王家芝（飾演飛蛾粉）、鄭致知（飾演芥菜籽）  

### 2009年

日期：2009年5月1號至3號  

地點：葵青劇院黑盒劇場  

主辦：中英劇團  

導演／改編：王敏豪  

演員︰古俊傑、吳肖蓮、吳偉廷、吳詩雅、李浩良、李婉晶、林仕青、林仕青、林瑞心、張天恩、張 雁、梁佩佩、梁澤宇、陳燕萍、陳婉秋、黃韋樂、馮靜顏、葉蔭文、劉淑儀、羅穎茵  

### 2016年

日期：2016年5月9號至14號  

地點：香港演藝學院實驗劇場  

主辦：香港演藝學院  

導演：黃龍斌  

聯合編舞：林偉源、黃龍斌  

佈景／服裝設計：張瑋師  

燈光設計：梁沛穎  

音響設計：馮聯超  

演員：陳衍彤、趙展禧、黎濟銘、劉育成、麥智樂、嚴鉅乾、袁浩楊、陳嘉樂、蔡溥泰、樓嘉豪、丁彤欣、曾永舜、胡希文

### 2016年

呢齣係由仲夏夜之夢改編而成嘅音樂劇。  

日期：2016年9月2號至4號  

地點：香港大會堂劇院  

主辦：演戲家族  

改編／導演：彭鎮南  

作曲／編曲：黃旨穎  

作詞：岑偉宗  

形體指導：黃俊達  

佈景設計：葉卓棠  

服裝設計：鄭文榮  

燈光設計：黃宇恒  

音響設計：馬永齡  

演員：麥智鈞、鄭君熾、張國穎、朱栢謙、溫卓妍、韓雲龍、之華、黃嘉威、張學良、李家強、何穗盈、唐曉楓、李灝泓、陳嘉茵  

呢次演出係香港戲劇協會嘅第二十六屆（2017）香港舞台劇獎嘅年度優秀製作之一。  

### 2016年

日期：2016年9月30號至10月22號  

地點：香港演藝學院歌劇院  

主辦：神戲劇場  

導演：甄詠蓓  

監製：張珮華  

舞台／服裝／造型設計：曾文通  

燈光設計：陳焯華  

音響設計：鍾澤明、馮展龍  

形體指導：陳敏兒  

製作總監：陳寶愉  

舞台監督：麥凱欣  

主演：黃秋生、余安安、林德信、楊淇、韋羅莎、陳健豪、禤天揚  

### 2017年

呢齣係重演2016年嘅音樂劇版本。  

日期：2017年8月18號至20號  

地點：葵青劇院演藝廳  

主辦：演戲家族  

改編：彭鎮南  

導演：彭鎮南  

作曲：黃旨穎  

作詞：岑偉宗  

編舞：黃俊達  

佈景設計：葉卓棠  

服裝設計：鄭文榮  

燈光設計：黃宇恒  

音響設計：馬永齡  

化妝設計：陳明朗  

演出：麥智鈞、鄭君熾、張國穎、朱栢謙、鄧智堅、宋本浩、楊麗詩、黃嘉威、李家宥、何洋、唐曉楓、柯映彤、戴天晴、黃廷均、李琛瑜、胡日禧

睇埋
--

* 仲夏夜之夢芭蕾舞劇
* 仙子

參考
--

1. ↑  "Shakespeare and opera inspired two of the most popular pieces of traditional wedding music by Mendelssohn and Wagner". The Daily Telegraph. 2017-06-01. 喺2018-03-21搵到.
2. ↑  A Midsummer Night's Dream - the plot *Royal Shakespeare Company*.
3. ↑  〈1971-1980劇目〉. 香港浸會大學. 原著喺2017-06-02歸檔. 喺2018-03-21搵到.
4. ↑  〈華僑日報, 1978-11-30〉. 香港公共圖書館. 1978-11-30. 喺2018-03-21搵到.第八張第三頁
5. ↑  〈大公報, 1988-01-29〉. 香港公共圖書館. 1988-01-29. 喺2018-03-21搵到.第六版
6. ↑  〈華僑日報, 1988-01-29〉. 香港公共圖書館. 1988-01-29. 喺2018-03-21搵到.第三張第二頁
7. ↑  〈華僑日報, 1988-05-27〉. 香港公共圖書館. 1988-05-27. 喺2018-03-21搵到.第三張第二頁
8. ↑  《Midsummer night's dream = 仲夏夜之夢》. 香港公共圖書館. 1997-01-18. 喺2018-03-21搵到.話劇場刋
9. ↑  〈香港話劇團《仲夏夜之夢》粵語場門票售逾八成〉. 香港政府新聞網. 2000-06-15. 喺2018-03-19搵到.
10. ↑  〈千禧頌藝術節開幕節目《仲夏夜之夢》本周五起上演五場〉. 香港政府新聞網. 2000-10-18. 喺2018-03-20搵到.
11. ↑  《Midsummer night's dream = 仲夏夜之夢》. 香港公共圖書館. 2000-10-20. 喺2018-03-23搵到.話劇場刋
12. ↑  《中英劇團2009/10年報》 (PDF). 中英劇團. 2010-02-15. 原著 (PDF)喺2020-03-15歸檔. 喺2018-03-20搵到.第31頁
13. ↑  〈演藝戲劇：《仲夏夜之夢》〉. 香港演藝學院. 原著喺2020-03-15歸檔. 喺2018-03-19搵到.
14. ↑  〈演戲家族音樂劇《仲夏夜之夢》〉. arts-news. 2016-03-19. 原著喺2018-03-09歸檔. 喺2018-03-19搵到.
15. ↑  〈第二十六屆香港舞台劇獎提名及得獎名單〉. 香港戲劇協. 2017-04-21. 喺2018-03-19搵到.
16. ↑  〈莎士比亞最神喜劇《仲夏夜之夢》〉. 神戲劇場. 2016-03-19. 原著喺2017-01-12歸檔. 喺2018-03-19搵到.
17. ↑  〈演戲家族《仲夏夜之夢》2.0 電子場刊〉. Actors' Family演戲家族. 2017-08-15. 喺2018-03-19搵到.

出面網頁
----

* *A Midsummer Night's Dream by William Shakespeare*. Project Gutenberg. 喺2018-03-19搵到.英文劇本